આ મામલામાં રૂ. ૨૨ કરોડના ટ્રાન્ઝેકશનમાં સિંગાપોરની એક કંપનીને આપવામાં આવેલ રૂ. ૧૨ કરોડની પણ તપાસ થશે. ઈડીના અધિકારીઓએ જણાવ્યું હતું કે આ અગાઉ આ સંદર્ભમાં એક ઈન હાઉસ ફોરેન્સિક તપાસમાં દસ્તાવેજો અને નિષ્કર્ષને જોવામાં આવશે. મિસ્ત્રીએ ઓક્ટોબરમાં એવો દાવો કર્યો હતો કે એરએશિયાની સાથે ટાટા ગ્રૂપના જોઈન્ટ વેન્ચરમાં કોર્પોરેટ ગવર્નર સાથે થયેલી ગરબડો બહાર આવી છે. તેમનું કહેવું હતું કે ફોરેન્સિક તપાસમાં ભારત અને સિંગાપોરમાં અસ્તિત્વ નહીં ધરાવતી કંપનીઓ સાથે સંકળાયેલા રૂ. ૨૨ કરોડના જાલી ટ્રાન્ઝેકશનનો પર્દાફાશ થયો હતો.